1851/2024

**„Rekonštrukcia kultúrnej pamiatky Univerzity Komenského na Vajanskom nábreží 10, Bratislava - adaptácia objektu pre potreby výučby UK“**

(Stavebné práce)

Nadlimitná zákazka

Verejná súťaž

superreverzný postup podľa § 66 ods. 7 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“)

**SÚŤAŽNÉ PODKLADY**

Za verejného obstarávateľa Univerzitu Komenského v Bratislave:

...........................................................

Ing. Ingrid Kútna Želonková, PhD.

kvestorka UK

Súlad súťažných podkladov so zákonom potvrdzuje:

........................................................... ............................................................

 Mgr. Martin Dufala, PhD. Ing. Lenka Batková

 vedúci OCOZ RUK odborný referent OCOZ RUK

Skutočnosti, ktoré môžu nastať v procese postupu zadávania zákazky, neupravené v týchto súťažných podkladoch, sa riadia príslušnými ustanoveniami zákona v platnom znení ku dňu vyhlásenia verejného obstarávania

[ÚVOD 3](#_Toc170200472)

[A - Pokyny pre záujemcov 4](#_Toc170200473)

[Časť I. VŠEOBECNÉ INFORMÁCIE 4](#_Toc170200474)

[1. IDENTIFIKÁCIA VEREJNÉHO OBSTARÁVATEĽA 4](#_Toc170200475)

[2. PREDMET ZÁKAZKY 4](#_Toc170200476)

[3. ROZDELENIE PREDMETU ZÁKAZKY 4](#_Toc170200477)

[4. VARIANTNÉ RIEŠENIE A EKVIVALENTY 5](#_Toc170200478)

[5. MIESTO A LEHOTA USKUTOČNENIA PREDMETU ZÁKAZKY 5](#_Toc170200479)

[6. TYP ZÁKAZKY A ZMLUVA 5](#_Toc170200480)

[7. ZDROJ FINANČNÝCH PROSTRIEDKOV 6](#_Toc170200481)

[8. LEHOTA VIAZANOSTI PONÚK 6](#_Toc170200482)

[Časť II. KOMUNIKÁCIA A VYSVETĽOVANIE 7](#_Toc170200483)

[9. DOROZUMIEVANIE MEDZI VEREJNÝM OBSTARÁVATEĽOM A ZÁUJEMCAMI, UCHÁDZAČMI 7](#_Toc170200484)

[10. VYSVETĽOVANIE A DOPLNENIE SÚŤAŽNÝCH PODKLADOV 7](#_Toc170200485)

[11. OBHLIADKA MIESTA USKUTOČNENIA PREDMETU ZÁKAZKY 7](#_Toc170200486)

[12. DÔVERNOSŤ PROCESU VEREJNÉHO OBSTARÁVANIA 8](#_Toc170200487)

[Časť III. PRÍPRAVA A PREDKLADANIE PONUKY 9](#_Toc170200488)

[13. VYHOTOVENIE PONUKY 9](#_Toc170200489)

[14. JAZYK, MENA A CENY UVÁDZANÉ V PONUKE 9](#_Toc170200490)

[15. ZÁBEZPEKA PONUKY 10](#_Toc170200491)

[16. OBSAH PONUKY 11](#_Toc170200492)

[17. NÁKLADY NA PONUKU 12](#_Toc170200493)

[18. OPRÁVNENOSŤ UCHÁDZAČA 12](#_Toc170200494)

[19. SPÔSOB PREDLOŽENIA PONUKY, MIESTO A LEHOTA NA PREDLOŽENIE PONUKY 12](#_Toc170200495)

[20. DOPLNENIE, ZMENA A ODVOLANIE PONUKY 13](#_Toc170200496)

[21. PODMIENKY ÚČASTI VO VEREJNOM OBSTARÁVANÍ 13](#_Toc170200497)

[Časť IV.OTVÁRANIE A VYHODNOTENIE PONÚK 21](#_Toc170200498)

[22. OTVÁRANIE A VYHODNOTENIE PONÚK 21](#_Toc170200499)

[23. PRIJATIE PONUKY A UZAVRETIE ZMLUVY 21](#_Toc170200500)

[ČASŤ V. KRITÉRIA NA VYHODNOTENIE PONÚK A PRAVIDLÁ ICH UPLATNENIA 23](#_Toc170200501)

[24. Kritéria na vyhodnotenie ponúk 23](#_Toc170200502)

[B– Zoznam príloh 25](#_Toc170200503)

ÚVOD

Predložením svojej ponuky uchádzač:

* v plnom rozsahu a bez obmedzenia akceptuje všetky zmluvné podmienky vrátane všetkých častí obsiahnutých v týchto súťažných podkladoch ako výlučné podmienky zadávania predmetnej zákazky a zrieka sa svojich vlastných podmienok,
* prehlasuje, že doklady uvedené v ponuke sú pravdivé, nie sú pozmenené a sú skutočné,
* dáva písomný súhlas k tomu, že doklady a dokumenty, ktoré poskytuje v súvislosti s týmto verejným obstarávaním, môže verejný obstarávateľ spracovávať a zverejňovať v súlade so zákonom.

A - Pokyny pre záujemcov

Časť I. VŠEOBECNÉ INFORMÁCIE

##### 1. IDENTIFIKÁCIA VEREJNÉHO OBSTARÁVATEĽA

Názov organizácie: Univerzita Komenského v Bratislave (ďalej aj “UK”)

Adresa organizácie: Šafárikovo nám. 6, P.O.BOX 440, 814 99 Bratislava 1

IČO: 00 397 865

Internetová stránka: <http://www.uniba.sk>

Kontaktná osoba: Ing. Lenka Batková, odborný referent Oddelenia centrálneho obstarávania zákaziek

 +421 918 110 003

 lenka.batkova@uniba.sk

##### 2. PREDMET ZÁKAZKY

2.1 Názov zákazky:

**„Rekonštrukcia kultúrnej pamiatky Univerzity Komenského na Vajanskom nábreží 10, Bratislava - adaptácia objektu pre potreby výučby UK“**

Bližší opis predmetu zákazky je uvedený v Prílohe č. 1 – Projektová dokumentácia, v Prílohe č. 2 – Výkaz výmer, v Prílohe č.3 – Zmluva o dielo a v Prílohe č. 7 – Stanovisko Krajského pamiatkového úradu.

2.2 CPV kód (spoločný slovník obstarávania)

|  |
| --- |
| **Hlavný predmet** |
| Kód CPV | Opis |
| 45212314-0 | Stavebné práce na objektoch historických pamiatok alebo pamätníkov |
| 45214400-4 | Stavebné práce na stavbe budov univerzít |

2.3 Predpokladaná hodnota zákazky za celý predmet zákazky je 7 653 147,24 EUR bez DPH.

##### 3. ROZDELENIE PREDMETU ZÁKAZKY

3.1 Zákazka nie je rozdelená na časti. Uchádzač je povinný predložiť ponuku na celý predmet zákazky.

3.2 Odôvodnenie nerozdelenia predmetu zákazky:

Aktuálne na trhu pôsobí dostatok spoločností, ktoré dokážu poskytnúť predmet zákazky ako celok, preto by bolo rozdelenie zákazky na časti samoúčelné a verejnému obstarávateľovi by spôsobilo výrazné problémy pri plynulom a riadnom zabezpečení uskutočnenia predmetnej stavebnej práce, ako aj pri kontrole jej kvality. Na trhu existuje vhodné prostredie na realizáciu hospodárskej súťaže ako celku, a je obvyklé, že dodávatelia dokážu komplexne dodať stavebné práce v celom požadovanom rozsahu, pri čom tiež disponujú dostatočnými kapacitami na úspešné zrealizovanie predmetu tejto zákazky, na základe čoho je možné zabezpečiť transparentnú hospodársku súťaž. Prípadné rozdelenie zákazky na časti alebo vyhlásenie viacerých verejných obstarávaní neznamená rozšírenie potenciálneho relevantného trhu. Najmä s ohľadom na vecné, funkčné aj časové väzby, charakter predmetu zákazky, by bolo rozdelenie predmetu zákazky po technickej stránke nelogické, neúčelové a nehospodárne. Nerozdelením predmetu zákazky na časti verejný obstarávateľ neuprie ani neobmedzí účasť záujemcov v danom verejnom obstarávaní. Požiadavku na plnenie predmetu zákazky bez rozdelenia na časti nemožno so zohľadnením ekonomických dôvodov, funkčných dôvodov a splnenia cieľa plnenia predmetu zákazky a účelu predmetu zákazky, na ktorý je určený, považovať za obmedzujúci prvok v predmetnom verejnom obstarávaní. Verejný obstarávateľ taktiež prihliadal aj na možné dôsledky nerozdelenia zákazky na časti v súvislosti s následným plnením verejnej zákazky, ktorými sú v prípade rozdelenia zákazky na časti možné predraženie, komplikovaná koordinácia plnenia jednotlivých dodávateľov, previazanosť čiastkových plnení a vo výsledku ohrozenie riadneho plnenia obstarávanej zákazky a termínov. Nerozdelenie predmetu zákazky na časti je opodstatnené a odôvodnené a nepredstavuje porušenie princípov verejného obstarávania.

##### 4. VARIANTNÉ RIEŠENIE A EKVIVALENTY

4.1 Verejný obstarávateľ neumožňuje predložiť variantné riešenie vo vzťahu k požiadavke na predmet zákazky.

4.2 Ak súčasťou ponuky bude aj variantné riešenie, nebude takéto riešenie zaradené do vyhodnotenia a bude sa naň hľadieť akoby nebolo predložené.

4.3 Ekvivalenty sa nepovažujú za variantné riešenie.

4.4 V prípade, že súťažné podklady alebo ich prílohy odkazujú na konkrétneho výrobcu, technické riešenie/typ, značku výrobku alebo výrobok konkrétneho výrobcu, **pripúšťa verejný obstarávateľ použitie ekvivalentu**, pričom ponúkaný ekvivalentný výrobok alebo ekvivalentné technické riešenie musí spĺňať najmä požiadavky na rovnaké alebo kvalitatívne lepšie rozmerové, materiálové, technické, úžitkové alebo funkčné požiadavky a vlastnosti, ktoré sú špecifikované v súťažných podkladoch alebo ich prílohách. Verejný obstarávateľ požaduje, aby bol ekvivalent v predloženej ponuke jasne identifikovaný v zozname použitých ekvivalentných položiek tak, aby bolo možné posúdiť zhodu jeho technických, kvalitatívnych a iných vlastností s požiadavkami verejného obstarávateľa.

4.5 Pri navrhovaní ekvivalentných materiálov/výrobkov/riešení musí uchádzač postupovať s odbornou starostlivosťou, pri ktorej musí zohľadniť pôvodný verejným obstarávateľom navrhovaný účel, plnú funkčnosť a zabezpečiť jeho dodržanie bez zmeny iných častí dokumentácie súťažných podkladov.

4.6 Navrhovaný ekvivalent nesmie vyžadovať iné vedľajšie náklady, ktoré by musel zabezpečiť verejný obstarávateľ v rámci súčinnosti viažucej sa k plneniu predmetu zmluvy a prijatím predloženého ekvivalentu nesmie dôjsť k zvýšeným priamym alebo nepriamym nákladom vyplývajúcim z užívania dodaného predmetu zmluvy.

4.7 V prípade, že uchádzač pri spracovaní ceny predmetu zákazky použije ekvivalentné materiály/výrobky/zariadenia, predloží do ponuky aj „Prehľad ekvivalentných materiálov, výrobkov a zariadení“ použitých pri ocenení predmetu zákazky. **Uvedený prehľad bude tvoriť súčasť ponuky uchádzača** (viď. bod 16 týchto súťažných podkladov). Ak uchádzač tento prehľad nevypracuje alebo niektorú položku do neho nezahrnie, znamená to, že uchádzač ocenil materiály, výrobky a zariadenia uvedené v poskytnutom opise predmetu zákazky.

4.8 V prípade uvedenia konkrétnych značiek materiálov/ výrobkov/zariadení, pri ktorých sú uvedené minimálne požiadavky, môže uchádzač predložiť aj materiály/výrobky/zariadenia lepších parametrov. Dôkaz o ich vhodnosti musí byť priložený v ponuke. Uchádzač je povinný s ponukou predložiť *výrobný list tohto výrobku/ materiálu/zariadenia*, v ktorom preukáže, že ním navrhovaný ekvivalent spĺňa rovnaké alebo lepšie parametre ako sú minimálne požiadavky uvedené v súťažných podkladoch, resp. v opise predmetu zákazky.

4.9 Verejný obstarávateľ si vyhradzuje právo neakceptovať navrhovaný ekvivalent v prípade, ak tento nespĺňa minimálne technické parametre. Dôkazné bremeno o vhodnosti navrhnutého materiálu/výrobku/zariadenia je na strane uchádzača.

4.10 Uchádzač môže ponúknuť ekvivalentné materiály/tovary/zariadenia len za dodržania podmienok a pravidiel predkladania ekvivalentov uvedených v týchto súťažných podkladoch. Verejný obstarávateľ má v rámci vyhodnocovania ponuky právo požadovať od uchádzača technický list predmetných materiálov/výrobkov/zariadení (technológií, postupov), ak má komisia pochybnosti o splnení minimálnych technických parametrov, a to nielen pri predložených ekvivalentoch, ale aj pri predkladaní samotného oceneného výkazu výmer a teda samotných položiek výkazu výmer.

##### 5. MIESTO A LEHOTA USKUTOČNENIA PREDMETU ZÁKAZKY

5.1 Miestom uskutočnenia predmetu zákazky je: „polyfunkčný objekt“, súp. č. 56, umiestnený na pozemku (viď. Príloha č. 3 týchto súťažných podkladov) a evidovaný na liste vlastníctva č. 5552 vedenom Okresným úradom Bratislava, katastrálnym odborom pre katastrálne územie Staré Mesto.

5.2 Lehota uskutočnenia predmetu zákazky: maximálna lehota výstavby je **18 mesiacov odo dňa prevzatia staveniska** úspešným uchádzačom. Úspešný uchádzač je povinný prevziať stavenisko najneskôr do desiatich kalendárnych dní odo dňa doručenia elektronickej výzvy na začatie prác a prevzatie staveniska verejným obstarávateľom kontaktnej osobe úspešného uchádzača oprávnenej konať vo veciach zmluvných. Verejný obstarávateľ nie je povinný zaslať výzvu na prevzatie staveniska skôr ako dôjde k splneniu podmienok uvedených v čl. XVIII Prílohy č. 3 - Odkladacia podmienka.

##### 6. TYP ZÁKAZKY A ZMLUVA

6.1 Verejný obstarávateľ rozhodol v súlade s § 66 ods. 7 písm. b) zákona, že  vyhodnotenie splnenia podmienok účasti podľa § 40 zákona a vyhodnotenie ponúk z hľadiska splnenia požiadaviek na predmet zákazky podľa § 53 zákona sa uskutoční po vyhodnotení ponúk na základe kritérií na vyhodnotenie ponúk, vyhodnotenie ponúk bude realizované superreverzným spôsobom, t. j. ako prvý sa bude vyhodnocovať uchádzač, ktorý sa umiestnil na 1. mieste podľa návrhov na plnenie kritéria, t. j. po sčítaní celkových bodov.

6.2 Výsledkom zadávania zákazky bude uzavretie Zmluvy o dielo. Zmluva bude uzatvorená v súlade s príslušnými právnymi predpismi, najmä v súlade s ustanoveniami zákona č. 513/1991 Zb. Obchodný zákonník a zákona.

6.3 Podrobné vymedzenie zmluvných podmienok na realizáciu zákazky tvorí Prílohu č. 3 týchto súťažných podkladov,resp. okrajovo Príloha č. 1 týchto súťažných podkladov – Projektová dokumentácia a Príloha č. 2 - Výkaz výmer. Znenie zmluvy je záväzné, uchádzač nie je oprávnený meniť ustanovenia zmluvy. V prípade pripomienok k zmluve je potrebné, aby uchádzači využili inštitúty uvedené v zákone (žiadosť o vysvetlenie). *Verejný obstarávateľ* ***nepožaduje predložiť podpísaný návrh Zmluvy o dielo ako súčasť ponuky****, pričom uchádzač berie na vedomie, že predložením ponuky súhlasí so zmluvnými podmienkami, ktoré tvoria prílohu týchto súťažných podkladov.*

##### 7. ZDROJ FINANČNÝCH PROSTRIEDKOV

7.1 Predmet zákazky bude financovaný z verejných zdrojov.

##### 8. LEHOTA VIAZANOSTI PONÚK

8.1 Uchádzač je svojou ponukou viazaný **do lehoty 30.6.2025**.

Časť II. KOMUNIKÁCIA A VYSVETĽOVANIE

##### 9. DOROZUMIEVANIE MEDZI VEREJNÝM OBSTARÁVATEĽOM A ZÁUJEMCAMI, UCHÁDZAČMI

9.1 Komunikácia medzi verejným obstarávateľom a záujemcom/uchádzačom sa uskutočňuje
v slovenskom alebo českom jazyku výhradne prostredníctvom informačného systému JOSEPHINE, prevádzkovaného na elektronickej adrese: <https://josephine.proebiz.com/>. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.

9.2 Uchádzač má možnosť registrovať sa do systému JOSEPHINE na stránke <https://josephine.proebiz.com/> pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Spôsob registrácie je uvedený v knižnici manuálov a odkazov (ikona vpravo hore, vľavo od štátnej vlajky/jazyka používaného
v systéme).

9.3 [Skrátený návod registrácie](https://store.proebiz.com/docs/josephine/sk/Skrateny_navod_ucastnik.pdf) Vás rýchlo a jednoducho prevedie procesom registrácie v systéme na elektronizáciu verejného obstarávania JOSEPHINE. Pre lepší prehľad tu nájdete tiež opis základných obrazoviek systému.

9.4 Na bezproblémové používanie systému JOSEPHINE je nutné používať jeden z podporovaných internetových prehliadačov:

* Mozilla Firefox verzia 13.0 a vyššia,
* Google Chrome,
* Microsoft Edge.

9.5 Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

9.6 Obsahom komunikácie prostredníctvom komunikačného rozhrania systému JOSEPHINE bude predkladanie ponúk, vysvetľovanie súťažných podkladov a Oznámenia o vyhlásení verejného obstarávania, prípadné doplnenie súťažných podkladov, vysvetľovanie predložených ponúk, vysvetľovanie predložených dokladov ako aj komunikácia pri revíznych postupoch medzi verejným obstarávateľom a záujemcami/uchádzačmi a akákoľvek ďalšia, výslovne neuvedená komunikácia
v súvislosti s týmto verejným obstarávaním, s výnimkou prípadov, keď to výslovne vylučuje zákon.

9.7 Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.

9.8 Ak je odosielateľom zásielky záujemca resp. uchádzač, tak po prihlásení do systému
a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

##### 10. VYSVETĽOVANIE A DOPLNENIE SÚŤAŽNÝCH PODKLADOV

10.1 V prípade potreby vysvetliť alebo objasniť údaje uvedené v Oznámení o vyhlásení verejného obstarávania, v súťažných podkladoch alebo v inej sprievodnej dokumentácii, môže ktorýkoľvek zo záujemcov požiadať o ich vysvetlenie výlučne prostredníctvom systému JOSEPHINE.

10.2 Vysvetlenie súťažných podkladov alebo inej sprievodnej dokumentácie verejný obstarávateľ oznámi všetkým záujemcom, ktorí sú mu známi, **najneskôr však 6 dní pred uplynutím lehoty na predkladanie ponúk** alebo lehoty na predloženie dokladov preukazujúcich splnenie podmienok účasti za predpokladu, že o vysvetlenie záujemca požiada dostatočne vopred.

##### 11. OBHLIADKA MIESTA USKUTOČNENIA PREDMETU ZÁKAZKY

11.1 Záujemcom sa odporúča vykonať obhliadku miesta realizácie stavebných prác, aby získali všetky informácie, ktoré budú potrebovať na prípravu a vypracovanie ponuky. Obhliadku je možné realizovať po dohode s povereným zástupcom verejného obstarávateľa. Verejný obstarávateľ odporúča v prípade záujmu o obhliadku požiadať o vykonanie obhliadky v dostatočnom časovom predstihu pred uplynutím lehoty na predkladanie ponúk.

Kontaktná osoba:

**Ing. Albert Priehoda, PhD.**

**E – mail:** **albert.priehoda@flaw.uniba.sk**

**Tel. č.: +421 2 90 12 11 10**

11.2 Počas obhliadky bude sprístupnené len miesto realizácie predmetu zákazky, verejný obstarávateľ nebude poskytovať usmernenia ani odpovede na otázky týkajúce sa predmetu zákazky, prípadné vysvetlenia k skutočnostiam zisteným na obhliadke poskytne verejný obstarávateľ písomne na základe prípadných žiadostí záujemcov o vysvetlenie súťažných podkladov v súlade s postupmi uvedenými v článku 10 týchto súťažných podkladov.

##### 12. DÔVERNOSŤ PROCESU VEREJNÉHO OBSTARÁVANIA

12.1 Informácie týkajúce sa preskúmavania, vysvetľovania, vyhodnocovania, vzájomného porovnania ponúk a odporúčaní na prijatie ponuky sú dôverné. Členovia komisie na vyhodnotenie ponúk a zodpovedné osoby verejného obstarávateľa nesmú/nebudú počas prebiehajúceho procesu vyhlásenej súťaže poskytovať alebo zverejňovať uvedené informácie o obsahu ponúk ani uchádzačom, ani tretím osobám.

12.2 Informácie, ktoré uchádzač v ponuke označí za dôverné (Príloha č. 4 týchto súťažných podkladov), nebudú zverejnené alebo inak použité bez predošlého súhlasu uchádzača, pokiaľ uvedené nebude v rozpore so zákonom a inými všeobecne záväznými právnymi predpismi/osobitnými predpismi (zákon č. 211/2000 Z. z. slobodnom prístupe k informáciám a o zmene a doplnení niektorých zákonov, zákon č. 215/2004 Z. z. o ochrane utajovaných skutočností a o zmene a doplnení niektorých zákonov atď.).

12.3 Osobné údaje dotknutých osôb, ktoré sú súčasťou tohto procesu verejného obstarávania, sú spracúvané verejným obstarávateľom na vopred vymedzený účel v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona č. 18/2018 Z. z. o ochrane osobných údajov a o zmene a doplnení niektorých zákonov.

12.4 Verejný obstarávateľ má za to, že predložením ponuky uchádzač zodpovedá za zabezpečenie súhlasov všetkých ostatných dotknutých osôb so spracovaním osobných údajov uvedených v predloženej ponuke podľa zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a GDPR a na požiadanie tieto súhlasy predloží verejnému obstarávateľovi. Uvedené platí aj pre prípad, keď ponuku predkladá skupina dodávateľov.

Časť III. PRÍPRAVA A PREDKLADANIE PONUKY

##### 13. VYHOTOVENIE PONUKY

13.1 Verejný obstarávateľ vyžaduje, aby ponuka bola vyhotovená výlučne v elektronickej forme v súlade s § 49 ods. 1 písm. a) zákona prostredníctvom systému JOSEPHINE v lehote na predkladanie ponúk. V prípade, ak uchádzač predloží ponuku v papierovej podobe, nebude táto ponuka otvorená a zaradená do hodnotenia.

13.2 Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi:

* V systéme JOSEPHINE registráciou a prihlásením pomocou občianskeho preukazu
s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE, a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.
* Nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.
* Vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.
* Vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod. O dokončení autentifikácie je uchádzač informovaný e-mailom.
* Počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 3 pracovné dni a je potrebné s touto lehotou počítať pri vkladaní ponuky.

13.3 Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

13.4 Ponuka je do systému JOSEPHINE vložená vo chvíli dokončenia spracovania obálky (priebeh spracovávania systém znázorňuje percentami vedľa príslušného tlačidla). Vloženie ponuky systém potvrdí hláškou „Uložené“ a samotná ponuka sa zobrazí v záložke Ponuky a žiadosti. Predloženú ponuku vidí uchádzač zobrazenú v záložke Ponuky a žiadosti s dátumom vloženia. Po úspešnom odoslaní ponuky do systému JOSEPHINE je uchádzačovi odoslaný notifikačný informatívny e-mail s informáciou o podanej ponuke.

13.5 Pokiaľ sa v týchto súťažných podkladoch hovorí o predložení/zaslaní ponuky, dokumentov a pod., má sa za to, že sa jedná výlučne o elektronické predloženie dokumentov (tak zo strany záujemcu/uchádzača, ako aj verejného obstarávateľa). V tejto zákazke sa bude v papierovej podobe predkladať len originál bankovej záruky/poistenie záruky, ak nebudú predložené vo formátoch uvedených v bodoch 16.4 – 16.6 týchto súťažných podkladov.

13.6 Verejný obstarávateľ si vyhradzuje právo požadovať doklady a dokumenty v listinnej podobe v prípade, ak má dôvodné pochybnosti o pravosti/originalite naskenovaných dokumentov alebo v prípade, ak je uchádzač úspešný.

13.7 Verejný obstarávateľ upozorňuje záujemcov na ustanovenie § 49 ods. 4 zákona.

##### 14. JAZYK, MENA A CENY UVÁDZANÉ V PONUKE

14.1 Ponuka a ďalšie doklady a dokumenty v tomto verejnom obstarávaní sa predkladajú v štátnom jazyku používanom na území Slovenskej republiky, t. j. v slovenskom jazyku, resp. v českom jazyku.

14.2 Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

14.3 Uchádzačom navrhovaná zmluvná cena uvedená v ponuke bude vyjadrená v mene EUR, ako cena bez DPH, zaokrúhlená podľa matematických pravidiel maximálne na dve desatinné miesta. Cena nesmie byť viazaná na inú menu.

14.4 Cena za predmet zákazky musí byť stanovená podľa zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 o cenách a musia v nej byť započítané **všetky náklady, ktoré súvisia, resp. vzniknú v súvislosti s plnením predmetu tejto zákazky**, vrátane primeraného zisku.

14.5V prípade, že uchádzač nie je platiteľom DPH a v priebehu plnenia zmluvy sa stane platiteľom DPH, nemá nárok na zvýšenie ceny o DPH.

##### 15. ZÁBEZPEKA PONUKY

15.1 Verejný obstarávateľ vyžaduje na zabezpečenie ponuky zloženie zábezpeky.

15.2 Zábezpeka je stanovená vo výške **3*50 000,00 EUR.***

 Spôsob zloženia zábezpeky:

* zložením finančných prostriedkov uchádzača na bankový účet verejného obstarávateľa,
* poskytnutím bankovej záruky,
* poistením záruky.

Spôsob zloženia zábezpeky si vyberie uchádzač.

15.3 Podmienky zloženia zábezpeky

15.3.1 zložením finančných prostriedkov na bankový účet verejného obstarávateľa

* + - finančné prostriedky musia byť zložené v uvedenej čiastke na bankový účet verejného obstarávateľa vedený v:

|  |  |
| --- | --- |
| Banka: | Štátna pokladnica |
| IBAN: | SK20 8180 0000 0070 0008 3194 |
| BIC/SWIFT: | SPSRSKBA |
| Variabilný symbol: | 1851/2024 |
| Doplňujúci údaj, poznámka: | Rekonštrukcia kultúrnej pamiatky Univerzity Komenského na Vajanskom nábreží 10 |

* + - finančné prostriedky musia byť pripísané na účet verejného obstarávateľa najneskôr do uplynutia lehoty na predkladanie ponúk,
		- doba platnosti zábezpeky vo forme zloženia finančných prostriedkov na účet verejného obstarávateľa musí byť počas celej lehoty viazanosti ponúk,
		- súčasťou ponuky uchádzača musí byť výpis z bankového účtu, ktorým uchádzač preukáže, že v prospech účtu verejného obstarávateľa boli poukázané finančné prostriedky vo výške zodpovedajúcej výške zábezpeky.

15.3.2 poskytnutím bankovej záruky za uchádzača

* + - banková záruka za uchádzača môže byť poskytnutá bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou (ďalej len „banka“),
		- zo  záručnej listiny vystavenej bankou musí vyplývať, že neodvolateľne, bez akýchkoľvek námietok uspokojí verejného obstarávateľa do výšky finančných prostriedkov, ktoré verejný obstarávateľ požaduje ako zábezpeku viazanosti ponuky uchádzača, v prípade, ak uchádzač odstúpi od svojej ponuky alebo neposkytne súčinnosť na podpis zmluvy v lehote viazanosti ponúk a verejný obstarávateľ písomne banke oznámi svoje nároky z bankovej záruky v lehote platnosti bankovej záruky,
		- záručná listina musí byť naskenovaná vo formáte .pdf a vložená do elektronickej ponuky v systéme JOSEPHINE,
		- v prípade využitia bankovej záruky doručí uchádzač originál záručnej listiny banky najneskôr v lehote na predkladanie ponúk, a to v uzatvorenom nepriehľadnom obale (napr. v obálke) osobne alebo poštou na adresu verejného obstarávateľa:

Univerzita Komenského v Bratislave

Šafárikovo nám. 6, P.O.BOX 440

814 99 Bratislava,

* + - obal s originálom bankovej záruky uchádzač označí „Verejná súťaž – neotvárať“ a doplní heslom: „Banková záruka – Rekonštrukcia kultúrnej pamiatky Univerzity Komenského na Vajanskom nábreží 10, Bratislava - adaptácia objektu pre potreby výučby UK“,
		- doba platnosti a účinnosti bankovej záruky je najmenej počas celej lehoty viazanosti ponúk,

15.3.3 poistením záruky

* záručnú listinu vystavuje poisťovňa
* pre podmienky zloženia sa použijú ustanovenia bodu 15.3.2.

15.4 Ak bola zábezpeka zložená na účet v banke, verejný obstarávateľ vráti zábezpeku uchádzačom aj s úrokmi, ak ich banka poskytuje.

##### 16. OBSAH PONUKY

16.1 Doklady a dokumenty predložené uchádzačom môžu byť v súlade s § 49 ods. 7 zákona kópie dokladov v elektronickej podobe (odporúčaný formát pdf).

16.2 Ponuka predložená uchádzačom musí obsahovať nasledovné doklady, dokumenty a informácie:

16.2.1 ***Čestné vyhlásenie skupiny dodávateľov***podľa Prílohy č. 5 týchto súťažných podkladov a plnomocenstvo pre jedného z členov skupiny konajúceho za skupinu dodávateľov v prípade, ak ponuku predkladá skupina dodávateľov,

16.2.2 ***Splnomocnenie*** konať za uchádzača alebo skupinu uchádzačov, ak ponuku a doklady v nej podpisuje iná osoba ako člen/členovia štatutárny orgánu oprávnený/í konať v mene uchádzača,

16.2.3 ***Doklady a dokumenty, ktorými uchádzač preukazuje splnenie podmienok účasti*** uvedené v Oznámení o vyhlásení verejného obstarávania a v bode 21. týchto súťažných podkladov,

16.2.4 ***Návrh na plnenie kritéria na vyhodnotenie ponúk*** v súlade s Prílohou č. 4 týchto súťažných podkladov, vo formáte pdf s podpisom, ako aj vo formáte xls z dôvodu následného vyhodnocovania ponúk komisiou,

16.2.5 Vyplnená Príloha č. 2 – ***Výkaz výmer*** s uvedením jednotkových cien za zhotovenie predmetu zákazky **vo formáte .xls.** Uchádzač vyplní len ceny, nie je oprávnený meniť položky, riadky, formátovanie a pod. Uchádzač uvedie pre každú položku kladný nenulový údaj, číslo s presnosťou na dve desatinné miesta (zaokrúhľuje sa matematicky).

16.2.6 ***Prehľad ekvivalentných materiálov, výrobkov a zariadení***, ak je potrebný, ktorý bude spracovaný podľa informácií uvedených v bode 4 týchto súťažných podkladov. Zároveň uchádzač predloží **samostatný očíslovaný zoznam vrátane technických listov k ponúknutým ekvivalentom**, alebo zoznam iných vhodných dokumentov, ak sú potrebné, ktorými preukáže požadované technické a funkčné vlastnosti ekvivalentných výrobkov, vrátane podrobných špecifikácií,

16.2.7 Ak uchádzač nevypracoval ponuku sám, uvedie ***identifikačné údaje osoby, ktorej služby alebo podklady pri vypracovaní ponuky využil*** (min. meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené),

16.2.8 ***Potvrdenie o zložení zábezpeky*** v súlade s bodom 15 týchto súťažných podkladov.

16.3 Všetky časti ponuky musia byť podpísané uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch. Ak uchádzač splnomocní/poverí tretiu osobu konať za neho pri podpise dokumentov predkladaných v súťaži, musí byť súčasťou ponuky aj plnomocenstvo (poverenie) – bod. 16.2.2 týchto súťažných podkladov - splnomocňujúce takúto osobu na podpis dokumentov predkladaných v súťaži. V prípade, že ponuku predkladá skupina dodávateľov, všetky časti ponuky vrátane dokumentov uvedených vyššie, musia byť podpísané všetkými členmi skupiny alebo osobou/osobami oprávnenými konať v danej veci za ostatných členov skupiny.

16.4 V súlade so zákonom č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente,) verejný obstarávateľ uzná doklady vymenované v bode 16.2 aj ako elektronický dokument, ak bude predložený v podobe novovzniknutého elektronického dokumentu, ktorý bol transformovaný spôsobom zaručenej konverzie v zmysle štvrtej časti zákona o e-Governmente

16.5 Verejný obstarávateľ takisto uzná dokumenty uvedené v bode 16.2 aj ako elektronický dokument s elektronickým podpisom za predpokladu, že budú preskúmateľné. Podmienky použitia elektronického podpisu sú upravené v § 20 ods. 13 až 16 zákona.

16.6 V prípade, že sú doklady, ktoré tvoria ponuku uchádzača, vydávané orgánom verejnej správy (alebo inou povinnou inštitúciou) priamo v digitálnej podobe, môže uchádzač vložiť do systému tento digitálny doklad (vrátane jeho úradného prekladu).

##### 17. NÁKLADY NA PONUKU

17.1 Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi bez ohľadu na výsledok verejného obstarávania a to aj v prípade, že verejný obstarávateľ neprijme ani jednu z predložených ponúk alebo zruší tento postup zadávania zákazky.

##### 18. OPRÁVNENOSŤ UCHÁDZAČA

18.1 Uchádzačom, ktorý predkladá ponuku môže byť fyzická osoba alebo právnická osoba vystupujúca voči verejnému obstarávateľovi samostatne alebo skupina fyzických osôb/právnických osôb vystupujúcich voči verejnému obstarávateľovi spoločne, ako skupina dodávateľov. Tohto verejného obstarávania sa nemôžu zúčastniť hospodárske subjekty so sídlom v treťom štáte, s ktorým nemá Slovenská republika alebo Európska únia uzavretú medzinárodnú zmluvu zaručujúcu rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike.

18.2 Používaním pojmu „uchádzač“ v týchto súťažných podkladoch sa myslí/zahŕňa aj pojem skupina dodávateľov.

18.3 Uchádzač – skupina dodávateľov - je povinný v ponuke predložiť doklad podpísaný všetkými členmi skupiny o nominovaní vedúceho člena skupiny oprávneného konať v mene ostatných členov skupiny bod 16.2.1 súťažných podkladov. Tento splnomocnený člen skupiny sa zaregistruje v systéme JOSEPHINE a predloží ponuku za všetkých členov skupiny. Verejný obstarávateľ bude komunikovať prostredníctvom systému JOSEPHINE len s určeným členom, a nie so všetkými členmi skupiny.

18.4 Každý uchádzač môže vo verejnom obstarávaní predložiť iba jednu ponuku.

18.5. Právnická osoba, ktorej zakladateľ, člen alebo spoločník je politická strana alebo politické hnutie sa verejného obstarávania nesmie zúčastniť. Ak takáto právnická osoba predloží ponuku, nebude ju možné zaradiť do vyhodnotenia a bude vylúčená.

18.6 V prípade, ak úspešným uchádzačom bude skupina dodávateľov v zmysle § 37 zákona, návrh zmluvy, ktorý bude predkladať úspešný uchádzač – skupina, musí byť podpísaný oprávneným zástupcom každého z účastníkov skupiny dodávateľov (člena skupiny) a v čl. I návrhu zmluvy musia byť uvedené údaje každého člena skupiny dodávateľov samostatne. V prípade účasti skupiny dodávateľov, ktorí nevytvárajú právnu formu zoskupenia s vlastnou právnou subjektivitou, je potrebné, aby zmluva bola podpísaná za každého člena skupiny samostatne, prípadne ak bude podpisovať zmluvu splnomocnený zástupca skupiny, je potrebné predložiť plnú moc (scan originálu alebo overenej fotokópie), v ktorej bude výslovne uvedené, že sa plnomocenstvo vzťahuje aj na podpis zmluvy s verejným obstarávateľom v mene všetkých členov skupiny dodávateľov. Členovia skupiny dodávateľov, ktorá nevytvorí ku dňu uzatvorenia zmluvy právnu formu s vlastnou právnou subjektivitou, budú zodpovedať za plnenie predmetu zákazky spoločne a nerozdielne bez ohľadu na ich vnútorné vzťahy.

##### 19. SPÔSOB PREDLOŽENIA PONUKY, MIESTO A LEHOTA NA PREDLOŽENIE PONUKY

19.1 Ponuka sa predkladá elektronicky prostredníctvom informačného systému JOSEPHINE v lehote na predkladanie ponúk. **Lehota na predkladanie ponúk je stanovená v Oznámení o vyhlásení verejného obstarávania.**

19.2 Po uplynutí lehoty na predkladanie ponúk prostredníctvom systému JOSEPHINE systém uchádzača upozorní, že uplynula lehota na predkladanie ponúk a predloženú ponuku nebude možné otvoriť.

##### 20. DOPLNENIE, ZMENA A ODVOLANIE PONUKY

20.1 Uchádzač môže predloženú ponuku dopĺňať, meniť alebo vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

##### 21. PODMIENKY ÚČASTI VO VEREJNOM OBSTARÁVANÍ

***21.1 Osobné postavenie***

21.1.1 Uchádzač preukazuje splnenie podmienok účasti osobného postavenia vo verejnom obstarávaní spôsobom podľa § 32 ods. 2, 4 a 5 zákona (predloženie dokladov) alebo podľa § 152 zákona (v rámci SR zápis do Zoznamu hospodárskych subjektov – tento si vie verejný obstarávateľ dohľadať sám, nie je potrebné dokladať tento doklad), alebo spôsobom uvedeným bode 21.5.

21.1.2 Verejný obstarávateľ na účely splnenia podmienok účasti osobného postavenia uzná aj zápis uchádzača v obdobnom alebo rovnocennom registri (ako je Zoznam hospodárskych subjektov) vedenom príslušným orgánom v štáte sídla uchádzača (napr. v Českej republike v Sezname kvalifikovaných dodávatelu), a to v rozsahu zapísaných údajov.

21.1.3 Uchádzač, ktorého tvorí skupina dodávateľov, preukazuje splnenie podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona (oprávnenie dodávať tovar, uskutočňovať stavebné práce a služby) preukazuje člen skupiny len vo vzťahu k tej časti predmetu zákazky, ktorú má zabezpečiť.

21.1.4 Uchádzač preukáže osobné postavenie podľa § 32 zákona za každú inú osobu podľa § 33 ods. 2 zákona a § 34 ods. 3 zákona.

21.1.5 Verejný obstarávateľ disponuje prístupom do informačného systému oversi.gov.sk. Uchádzač, ktorý chce preukázať podmienky účasti osobného postavenia predložením dokladov, nie je povinný predkladať nasledujúce doklady:

* § 32 ods. 2 písm. a) zákona (uchádzač nepredkladá len výpis z registra trestov PO),
* § 32 ods. 2 písm. b) zákona,
* § 32 ods. 2 písm. c) zákona,
* § 32 ods. 2 písm. d) zákona,
* § 32 ods. 2 písm. e) zákona,
* § 32 ods. 2 písm. f) zákona (uchádzač nepredkladá čestné vyhlásenie, len ak jeho štát sídla, miesta podnikania alebo obvyklého pobytu je Slovenská republika),

nakoľko si ich vie verejný obstarávateľ overiť, s výnimkou dokladov uvedených v bode 21.1.6 nižšie.

21.1.6. Uchádzač, ktorý chce preukázať podmienky účasti osobného postavenia predložením dokladov, je povinný predkladať nasledujúce doklady:

* § 32 ods. 2 písm. a) zákona - výpis z registra trestov nie starším ako tri mesiace za všetkých členov štatutárneho orgánu, členov dozorného orgánu, prokuristu/ov. Ak uchádzač nepredloží doklady podľa predchádzajúcej vety, je povinný na účely preukázania tejto podmienky účasti poskytnúť verejnému obstarávateľovi údaje potrebné na vyžiadanie si výpisu z registra trestov z informačného systému oversi.gov.sk (číslo OP alebo pasu, rodné priezvisko, miesto a okres narodenia, meno a priezvisko, ako aj rodné priezvisko matky, meno a priezvisko otca),
* § 32 ods. 2 písm. f) zákona - čestné vyhlásenie, že uchádzač nemá uložený zákaz účasti vo verejnom obstarávaní prekladá len v prípade, ak jeho štát sídla, miesta podnikania alebo obvyklého pobytu je iný ako Slovenská republika.

21.1.7 V prípade, ak by verejný obstarávateľ v období vyhodnotenia splnenia podmienok účasti osobného postavenia nemal z technických dôvodov na strane prevádzkovateľa portálu www.oversi.gov.sk možnosť prístupu k týmto údajom, je oprávnený vyžiadať si od uchádzačov originál alebo osvedčenú kópiu príslušného dokladu.

21.1.8 Uchádzači pochádzajúci z iných krajín ako zo SR, sú povinní predkladať verejnému obstarávateľovi aj dokumenty uvedené v bode 21.1.5 (prípadne ich dočasne nahradiť jednotným európskym dokumentom (ďalej len „JED“), keďže verejný obstarávateľ má prístup do registrov zriadených len v SR.

***21.2 Finančné a ekonomické postavenie***

*21.2.1 § 33 ods. 1 písm. a) zákona- vyjadrenie banky*

Uchádzač predloží vyjadrenie banky alebo pobočky zahraničnej banky (ďalej len banka) o schopnosti uchádzača plniť finančné záväzky (banková informácia). Vyjadrenie banky musí odrážať skutočný stav v čase, v ktorom sa uchádzač zúčastňuje verejného obstarávania. Z vyjadrenia banky, alebo pobočky zahraničnej banky musí vyplývať, že uchádzač za obdobie posledných 24 mesiacov ku dňu vystavenia vyjadrenia banky v prípade splácania úveru dodržuje splátkový kalendár, nebol a nie je v nepovolenom debete a peňažné prostriedky na jeho účte neboli a ani nie sú predmetom exekúcie. Uchádzač predloží vyjadrenie banky alebo pobočky zahraničnej banky o schopnosti uchádzača plniť finančné záväzky ako sken originálneho vyhotovenia alebo úradne osvedčenej kópie tohto dokumentu, alebo môže postupovať podľa bodov 16.4-16.6 týchto súťažných podkladov. Vyjadrenie banky nesmie byť staršie ako tri mesiace ku dňu predkladania ponúk.

Ak má uchádzač účty vo viacerých bankách, uchádzač predloží bankovú informáciu vo vyššie vedenom rozsahu od každej z nich. Uchádzač zároveň predloží čestné vyhlásenie o tom, že nemá vedené bankové účty v iných bankách než v tých, ktorých vyjadrenie predložil.

*21.2.2 § 33 ods. 1 písm. c) zákona – ukazovateľ likvidity 2. a 3. stupňa*

V prípade uchádzačov - právnických osôb so sídlom na území SR, ktorí majú účtovné závierky zverejnené vo verejnej časti Registra účtovných závierok, si splnenie podmienok účasti verejný obstarávateľ overí sám, z verejne dostupných zdrojov. V prípade uchádzačov - právnických osôb so sídlom mimo územia SR a fyzických osôb SZČO verejný obstarávateľ požaduje predloženie účtovných závierok podľa nižšie uvedených požiadaviek.

Minimálna požadovaná úroveň štandardov:

* uchádzač je povinný v ponuke predložiť súvahu alebo výkaz o majetku a záväzkoch za posledné tri ukončené hospodárske roky, resp. za roky, ktoré sú dostupné v závislosti od vzniku, začatia prevádzkovania činnosti alebo ukončenia zdaňovacieho obdobia,
* súvahu alebo výkaz o majetku a záväzkoch za posledné tri ukončené hospodárske roky, resp. za roky, ktoré sú dostupné v závislosti od vzniku, začatia prevádzkovania činnosti alebo ukončenia zdaňovacieho obdobia predloží uchádzač v origináli alebo overenej fotokópii, potvrdené príslušným daňovým úradom ako scan týchto dokladov, prípadne môže postupovať podľa bodov 16.4-16.6 týchto súťažných podkladov,
* potvrdené výkazy nemá povinnosť predložiť ten subjekt, ktorého účtovné závierky sa nachádzajú vo verejnej časti Registra účtovných závierok, ktorý je zverejnený na stránke [www.registeruz.sk](http://www.registeruz.sk),
* v prípade, že doklady predkladá uchádzač so sídlom mimo územia Slovenskej republiky, musí predložiť doklady ekvivalentné k súvahe alebo výkazu o majetkoch a záväzkoch za posledné tri ukončené hospodárske roky, resp. za roky, ktoré sú dostupné v závislosti od vzniku, začatia prevádzkovania činnosti alebo ukončenia zdaňovacieho obdobia, ktorými preukazuje splnenie podmienok účasti v pôvodnom jazyku a súčasne musia byť preložené do slovenského jazyka (táto povinnosť neplatí pre doklady v českom jazyku). V prípade zistenia rozdielov v obsahu dokladov predložených v pôvodnom jazyku a preložených dokladov, je rozhodujúci úradný preklad v slovenskom jazyku,
* pri uchádzačoch – fyzických osobách so sídlom v SR, uchádzačoch so sídlom mimo SR alebo právnických osobách so sídlom na území SR, ktorí nemajú účtovné závierky zverejnené v Registri účtovných závierok si verejný obstarávateľ vypočíta požadovanú hodnotu údajov z predložených dokladov uchádzačmi (dosadením údajov do vzorcov uvedených v týchto súťažných podkladoch), tzn. zo súvahy alebo výkazu o majetku a záväzkoch za požadované roky,
* pri uchádzačoch – právnických osobách so sídlom v SR, ktorí majú účtovné závierky zverejnené v Registri účtovných závierok, si verejný obstarávateľ splnenie podmienky účasti overí na verejne dostupných webových stránkach analytických spoločností, zaoberajúcich sa ekonomickými analýzami a hodnotením ekonomických ukazovateľov podnikov a do dokumentácie verejného obstarávania založí doklad splnenia/nesplnenia tejto podmienky účasti uchádzačom alebo si ich sám vypočíta a to dosadením údajov z verejne dostupných dokumentov z registra účtovných závierok do vzorcov uvedených v týchto súťažných podkladoch,
* metódami a kritériami v zmysle § 38 ods. 9 zákona verejný obstarávateľ určil minimálnu úroveň jednotlivých stupňov likvidity uchádzača,
* ukazovatele pre výpočet jednotlivých stupňov likvidity, ktoré vchádzajú do týchto vzorcov sú uvedené v tejto časti súťažných podkladov,
* verejný obstarávateľ rovnako uvádza aj špecifikáciu jednotlivých riadkov z relevantných výkazov. V prípade, že v niektorom z posudzovaných rokov sa riadky v účtovných výkazoch zmenili (a to ako u právnických, tak aj fyzických osôb) alebo sú inak číslované a to v prípade právnických alebo fyzických osôb so sídlom mimo územia SR, berie verejný obstarávateľ do úvahy údaje relevantné pre výpočet predmetných ukazovateľov.

METÓDY A KRITÉRIÁ pre splnenie podmienky účasti - likvidita:

Prostredníctvom finančných analýz sú stanovené úrovne likvidity 2. stupňa a likvidity 3. stupňa.

1. **Likvidita 2. stupňa (bežná likvidita)**

Schopnosť spoločnosti pokryť krátkodobé záväzky krátkodobými aktívami okrem zásob. Tento ukazovateľ vyjadruje pomer najlikvidnejších aktív ku krátkodobým záväzkom. Pod krátkodobými záväzkami sa rozumejú všetky dlhy podniku splatné do 1 roku. V zmysle finančných analýz verejný obstarávateľ požaduje, aby bežná likvidita dosahovala hodnotu rovnú alebo vyššiu ako ***0,7 za každý hospodársky rok, za ktorú sú dostupné údaje. V prípade skupiny dodávateľov alebo preukázania tejto podmienky účasti treťou osobou, sa likvidita vypočíta aritmetickým priemerom za dotknuté spoločnosti za každý hospodársky rok samostatne. V prípade nedosiahnutia min. požadovanej úrovne za čo len jeden hospodársky rok, bude verejný obstarávateľ pokladať túto podmienku účasti za nesplnenú.*** Krátkodobé záväzky by nemali presiahnuť objem finančného majetku a krátkodobých pohľadávok.

Spoločnosť FinStat, s. r. o., zaoberajúca sa finančnými analýzami spoločností a prevádzkujúca webový portál [www.finstat.sk](http://www.finstat.sk) uvádza, že približná optimálna hodnota by sa mala pohybovať okolo hodnoty 1 (približne v intervale 0,7-1,2).

a) Výpočet pre uchádzača, ktorým je právnická osoba:

* výpočet:

(Krátkodobé pohľadávky + Finančné účty + Časové rozlíšenie) / (Krátkodobé záväzky + Krátkodobé finančné výpomoci + Bežné bankové úvery + Časové rozlíšenie)

* pričom S = súvaha

Vzorec pre výpočet Likvidity 2. stupňa pre právnickú osobu:

|  |
| --- |
| Výpočet vo formáte účtovnej závierky: |
| (r.53 S + r.72 S + r.73 S+ r.66 S + r.76 S + r.78 S) / (r.122 S + r. 140 S + r.139 S + r.143 S + r.145 S) |

|  |
| --- |
| Výpočet vo formáte účtovnej závierky mikro: |
| (r.17 S + r.21 S) / (r.38 S + r.44 S + r.45 S) |

b) Výpočet pre uchádzača, ktorým je fyzická osoba – podnikateľ:

* výpočet:

(Krátkodobé pohľadávky + Finančné účty)/(Krátkodobé záväzky + Krátkodobé finančné výpomoci + Bežné bankové úvery)

* pričom VMaZ = výkaz o majetku a záväzkoch

Vzorec pre výpočet Likvidity 2. stupňa pre fyzickú osobu – podnikateľa:

|  |
| --- |
| (z r.8 VMaZ krátkodobé pohľadávky splatné do 1 roka + r.9 VMaZ finančný majetok ) / (z r. 17 VMaZ krátkodobé záväzky splatné do 1 roka vrátane fin. výpomocí teda pôžičiek splatných do 1 roka ak sú evidované na tomto riadku + z r. 18 VMaZ bežné bankové úvery, teda kontokorentné úvery, povolené prečerpania, alebo časti úverov splatné do 1 roka) |

1. **Likvidita 3. stupňa (celková likvidita)**

Schopnosť spoločnosti pokryť krátkodobé záväzky krátkodobými aktívami. Pri konštrukcii tohto ukazovateľa sa vychádza z toho, že v prípade potreby je možné z krátkodobého majetku premeniť zásoby na peňažné prostriedky. V zmysle finančných analýz verejný obstarávateľ požaduje aby, celková likvidita dosahovala hodnotu rovnú alebo vyššiu ako ***1,5 za každý hospodársky rok, za ktorú sú dostupné údaje. V prípade skupiny dodávateľov alebo preukázania tejto podmienky účasti treťou osobou, sa likvidita vypočíta aritmetickým priemerom za dotknuté spoločnosti za každý hospodársky rok samostatne. V prípade nedosiahnutia min. požadovanej úrovne za čo len jeden hospodársky rok, bude verejný obstarávateľ pokladať túto podmienku účasti za nesplnenú.*** Požadované číslo je vyššie z dôvodu nižšej likvidity zásob. Krátkodobý cudzí kapitál by teda nemal presiahnuť 40 % hodnoty krátkodobého majetku.

Spoločnosť FinStat, s. r. o., zaoberajúca sa finančnými analýzami spoločností a prevádzkujúca webový portál [www.finstat.sk](http://www.finstat.sk) uvádza, že približná optimálna hodnota by sa mala pohybovať okolo hodnoty 2 ( približne v intervale 1,5-2,5).

1. Výpočet pre uchádzača, ktorým je právnická osoba:
* výpočet:

(Zásoby + Krátkodobé pohľadávky + Finančné účty + Časové rozlíšenie)/(Krátkodobé záväzky + Krátkodobé finančné výpomoci + Bežné bankové úvery + Časové rozlíšenie)

* pričom S = súvaha

Vzorec pre výpočet Likvidity 3. stupňa pre právnickú osobu:

|  |
| --- |
| Výpočet vo formáte účtovnej závierky: |
| (r.34 S + r.53 S + r.72 S + r.73 S + r.66 S + r.76 S + r.78 S) /( r.122 S + r.140 S + r.139 S + r.143 S + r.145 S) |

|  |
| --- |
| Výpočet vo formáte účtovnej závierky mikro: |
| (r.15 S + r.17 S + r.21 S) / (r.38 S + r.44 S + r.45 S) |

b) Výpočet pre uchádzača, ktorým je fyzická osoba – podnikateľ:

* výpočet:

(Zásoby + Krátkodobé pohľadávky + Finančné účty)/(Krátkodobé záväzky + Krátkodobé finančné výpomoci + Bežné bankové úvery)

* pričom VMaZ = výkaz o majetku a záväzkoch

Vzorec pre výpočet Likvidity 3. stupňa pre fyzickú osobu – podnikateľa:

|  |
| --- |
| (r.4 VMaZ ide o zásoby celkom + z r.8 VMaZ krátkodobé pohľadávky splatné do 1 roka + r.9 VMaZ finančný majetok) /(z r. 17 VMaZ krátkodobé záväzky splatné do 1 roka vrátane fin. výpomocí teda pôžičiek splatných do 1 roka ak sú evidované na tomto riadku + z r. 18 VMaZ bežné bankové úvery, teda kontokorentné úvery, povolené prečerpania, alebo časti úverov splatné do 1 roka) |

Prínosy použitia ekonomických ukazovateľov

1. Zabezpečenie finančnej stability a spoľahlivosti:

Požadovanie likvidity ako kritéria zabezpečuje, že uchádzači majú dostatočné krátkodobé finančné zdroje na pokrytie svojich záväzkov, čo minimalizuje riziko finančných problémov počas realizácie zákazky. Tento ukazovateľ je dôležitý, pretože poskytuje istotu, že uchádzač môže rýchlo reagovať na finančné nároky projektu bez nutnosti výrazného zvyšovania zadlženia alebo iných finančných rizík.

1. Efektívnosť správy pohľadávok a záväzkov:

Likvidita druhého stupňa (bežná likvidita) je meradlom schopnosti uchádzača pokryť krátkodobé záväzky bez započítania zásob. Toto je kľúčové pre projekty ako je rekonštrukcia, kde časová náročnosť a finančné požiadavky môžu byť predmetom výrazných fluktuácií. Uchádzač so silnou bežnou likviditou je pravdepodobne spoľahlivejší pri riadení svojich krátkodobých finančných záväzkov.

1. Zníženie rizika nesplnenia záväzkov:

Požadované úrovne likvidity tretieho stupňa (celková likvidita), ktorá zahŕňa aj zásoby ako časť aktív, poskytujú dodatočné zabezpečenie, že uchádzač má dostatočné zdroje na pokrytie svojich záväzkov aj v prípade neočakávaných finančných výziev. Toto je obzvlášť dôležité v stavebnom priemysle, kde môžu byť materiálové a pracovné požiadavky nepravidelné a často sa menia.

1. Transparentnosť a dôveryhodnosť:

Využívanie objektívnych finančných ukazovateľov, ako sú stupne likvidity, zvyšuje transparentnosť a dôveryhodnosť procesu verejného obstarávania. Transparentné požiadavky a merateľné kritériá podporujú férovosť a otvorenosť procesu, čo môže zvýšiť konkurencieschopnosť a prilákať kvalifikovanejších uchádzačov.

1. Dôkladná finančná kontrola:

Metódy a kritériá stanovené na overenie likvidity sú jasne definované a zabezpečujú dôkladné posúdenie finančného zdravia uchádzačov. Toto pomáha zabezpečiť, že iba finančne zdravé firmy môžu byť zvážené pre tak významné projekty, čím sa zníži riziko nesplnenia finančných záväzkov a s tým spojených problémov počas projektu.

***21.3 Technická spôsobilosť a odborná spôsobilosť***

21.3.1 § 34 ods. 1 písm. b) zákona – referencie uchádzača

Uchádzač preukáže technickú a odbornú spôsobilosť zoznamom stavebných prác uskutočnených za predchádzajúcich **osem rokov** od vyhlásenia verejného obstarávania s uvedením cien, miest a lehôt uskutočnenia stavebných prác; zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok, ak odberateľom

1. bol verejný obstarávateľ alebo obstarávateľ podľa zákona, dokladom je referencia; ak referencia nebola vyhotovená podľa [§ 12](https://www.slov-lex.sk/pravne-predpisy/SK/ZZ/2015/343/#paragraf-12) zákona, dokladom môže byť aj vyhlásenie uchádzača alebo záujemcu o ich uskutočnení, doplnené dokladom, preukazujúcim ich uskutočnenie,
2. bola iná osoba ako verejný obstarávateľ alebo obstarávateľ podľa zákona, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené.

Za vyhlásenie verejného obstarávania sa považuje zverejnenie Oznámenia o vyhlásení verejného obstarávania v Úradnom vestníku EÚ.

*Minimálna požadovaná úroveň štandardov:*

Uchádzač predloží zoznam uskutočnených stavebných prác za predchádzajúcich **osem rokov** od vyhlásenia verejného obstarávania, ktorým preukáže, že uskutočnil stavebné **práce na predmete rovnakom alebo podobnom ako je predmet zákazky**, pričom zároveň preukáže, že ***minimálne 1*** (jedna) takto definovaná stavba bola realizovaná **v minimálnom rozpočtovom náklade v hodnote rovnakej alebo vyššej ako 2 500 000,00 EUR bez DPH**. Zoznam musí byť doplnený referenciami alebo potvrdeniami o uspokojivom vykonaní prác v zmysle taxatívneho znenia podmienky účasti v zákone, a to za každú realizovanú zákazku definovanú v predchádzajúcej vete, ktorá je obsiahnutá v predloženom zozname.

Za stavebné práce rovnakého alebo podobného charakteru ako je predmet zákazky bude verejný obstarávateľ považovať **uskutočnenie stavebných prác na objekte národnej kultúrnej pamiatky, zapísanej v Registri nehnuteľných národných kultúrnych pamiatok, vedenom Pamiatkovým úradom Slovenskej republiky, zriadeným podľa zákona č. 49/2002 Z. z. o ochrane pamiatkového fondu** alebo v inom ekvivalentnom zozname nehnuteľných národných kultúrnych pamiatok v inej krajine, podľa jej príslušného práva.

Verejný obstarávateľ odporúča, aby vyššie uvedený zoznam a potvrdenia obsahovali min. tieto údaje:

* obchodné meno a sídlo odberateľa;
* zmluvný termín uskutočnenia stavebných prác, skutočný termín uskutočnenia stavebných prác,
* popis uskutočnených stavebných prác, z ktorého bude jasne a určito zrejmé uskutočnenie stavebných prác na predmete rovnakom alebo podobnom ako je predmet zákazky,
* vyjadrenie odberateľa o uspokojivom uskutočnení stavebných prác a zhodnotení uskutočnených stavebných prác podľa obchodných podmienok (obsiahnuté len v predloženom potvrdení);
* zmluvnú celkovú cenu za uskutočnenie stavebných prác a skutočnú (fakturovanú) celkovú cenu za zhotovenie stavebných prác, ktorou sa rozumie celková cena za uskutočnenie stavebných prác v štruktúre cena bez DPH, DPH a cena s DPH (ďalej len cena). V prípade, že skutočne fakturovaná celková cena sa líši od celkovej zmluvnej ceny a je preukázaná podľa ďalej uvedených pravidiel, bude akceptovaná táto skutočne fakturovaná celková cena v zmysle pravidiel uplatnenia bez DPH.

Mena pre cenu: EUR.

* meno a priezvisko, funkciu, telefónne číslo alebo e-mail kontaktnej osoby odberateľa, u ktorej si možno overiť údaje obsiahnuté v predloženom zozname a potvrdení/iach.

Zoznam uskutočnených stavebných prác musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, podľa toho, kto je oprávnený konať v mene uchádzača v záväzkových vzťahoch v súlade s dokladom o oprávnení podnikať.

Pre posúdenie minimálnej požadovanej úrovne, musí byť z predložených dokladov zrejmá cena, ktorá:

* zohľadňuje alikvotný rozsah len pre požadované posudzované obdobie (ak je to uplatniteľné),
* zohľadňuje len uskutočnenie stavebných prác na stavebných objektoch rovnakých alebo podobných ako je predmet zákazky (ak je to uplatniteľné),
* zohľadňuje alikvotný podiel uchádzača v skupine dodávateľov (ak je to uplatniteľné),
* je správne vyčíslená podľa tohto bodu.

Verejný obstarávateľ so zreteľom na § 34 ods. 2 zákona predĺžil oprávnené obdobie referencií z 5 na 8 rokov pre rozšírenie hospodárskej súťaže, a to so zohľadnením stavu na relevantnom trhu. Vzhľadom na situáciu na relevantnom trhu sa prostredníctvom predĺženia oprávneného obdobia z 5 na 8 rokov zabezpečí, aby sa tejto zákazky mohli zúčastniť aj subjekty, ktoré síce v posledných 5 rokoch nerealizovali plnenie rovnakého alebo obdobného charakteru ako je tento predmet zákazky v požadovanom rozsahu, ale majú relevantné skúsenosti v rámci predĺženého oprávneného obdobia (t. j. za predchádzajúcich 8 rokov od vyhlásenia verejného obstarávania).

Verejný obstarávateľ upozorňuje na § 40 ods. 5 písm. a) zákona - identifikácia referencií uvedených v zozname referencií v ponuke.

21.3.2 *§ 34 ods. 1 písm. g) zákona – požiadavky na odborníkov*

21.3.2.1 Uchádzač musí preukázať svoju odbornú spôsobilosť na realizáciu predmetu zákazky preukázaním, že má k dispozícií jednu osobu zodpovednú za riadne zhotovenie predmetu zákazky- **stavbyvedúceho –** pričom preukáže nasledovné požiadavky a predloží doklady (**minimálna požadovaná úroveň štandardov):**

* doklad zodpovednej osoby – stavbyvedúceho: Osvedčenie s odborným zameraním stavbyvedúci pre pozemné stavby v zmysle Zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov

Doklad zodpovednej osoby - stavbyvedúceho: Uchádzač môže splnenie danej podmienky účasti preukázať aj ekvivalentom oprávnenia preukazujúcim predmetné skutočnosti vydávaným v inom štáte ako SR.

* profesijný životopis zodpovednej osoby - stavbyvedúceho, ktorý musí obsahovať min. tieto údaje:
* identifikačné údaje zodpovednej osoby (meno a priezvisko zodpovednej osoby);
* kontaktné údaje zodpovednej osoby (tel. č., mailová adresa);
* súčasného zamestnávateľa (názov, sídlo);
* *minimálne 1 (jednu) praktickú skúsenosť v pozícii stavbyvedúceho pri skolaudovaných stavebných prácach pre pozemnú stavbu typu národnej kultúrnej pamiatky, zapísanej v Registri nehnuteľných národných kultúrnych pamiatok, vedenom Pamiatkovým úradom Slovenskej republiky, zriadeným podľa zákona č. 49/2002 Z. z. o ochrane pamiatkového fondu alebo v inom ekvivalentnom zozname nehnuteľných národných kultúrnych pamiatok v inej krajine, podľa jej príslušného práva.*
* k praktickým skúsenostiam zodpovedná osoba - stavbyvedúci -uvedie:
* názov a sídlo odberateľa,
* lehoty plnenia (od do mesiac/e a rok/ y),
* pozíciu ktorú zastával,
* názov projektu, prípadne stavebnej akcie a jej hodnota v EUR bez DPH (prípadne v inej mene),
* určenie rozsahu prác za ktoré bol zodpovedný,
* kontaktnú osobu zo strany odberateľa (meno, tel. č. alebo mailová adresa).

Údaje v profesijnom životopise budú potvrdené podpisom zodpovednej osoby spolu s vyhlásením, že všetky údaje v ňom uvedené sú pravdivé.

21.3.2.2Uchádzač musí preukázať svoju odbornú spôsobilosť na realizáciu predmetu zákazky preukázaním, že má k dispozícií jednu osobu/osoby zodpovednú/é za riadne zhotovenie predmetu zákazky- **reštaurátora** - pričom preukáže nasledovné požiadavky a predloží doklady (**minimálna požadovaná úroveň štandardov):**

* doklad zodpovednej osoby – reštaurátora: osvedčenie podľa zákona č. 200/1994 Z. z. o Komore reštaurátorov a o výkone reštaurátorskej činnosti jej členov v znení neskorších predpisov s príslušnou špecializáciou reštaurovania a to konkrétne:

- S9 Reštaurovanie štukových plastík, štukových architektonických článkov a súvisiacich omietok v interiéroch a exteriéroch objektov historickej architektúry, alebo S11 Reštaurovanie štukových architektonických článkov a súvisiacich omietok a

- S12 Reštaurovanie kovových plastík a kovových prvkov v interiéroch a exteriéroch objektov historickej architektúry".

Danými oprávneniami môže disponovať jeden odborník, alebo môže ísť aj o dvoch odborníkov. Uchádzač môže splnenie danej podmienky účasti preukázať aj ekvivalentom oprávnenia preukazujúcim predmetné skutočnosti vydávaným v inom štáte ako SR.

*Uchádzač berie na vedomie, že predmet zákazky bude realizovať odborníkmi, ktorými preukázal podmienky účasti, prípadne iným/ými, ktorý musí/ia spĺňať rovnaké požiadavky ako pôvodne predložený odborníci.*

*Verejný obstarávateľ pri tejto podmienke účasti požaduje od uchádzača uviesť informáciu, či je daný kľúčový odborník interný zamestnanec uchádzača, alebo ide o externú osobu. V prípade, ak ide o interného zamestnanca, je verejný obstarávateľ oprávnený si túto informáciu overiť u uchádzača, napr. predložením pracovnej zmluvy. Pokiaľ pôjde o osobu podľa § 34 ods. 3 zákona, je potrebné, aby táto osoba spĺňala podmienky účasti osobného postavenia v takom rozsahu ako samotný uchádzač a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 a 8 zákona (bližšie bod 21.4 týchto súťažných podkladov).*

Ak je osoba – odborník- zapísaná vo verejne prístupnom zozname, ktorý preukazuje, že táto osoba je držiteľom príslušného dokladu, postačuje uviesť webovú adresu, na ktorej si môže verejný obstarávateľ danú skutočnosť overiť (napr. https://verejnyportal.sksi.sk/search, https://www.ip.gov.sk/app/OaO/).

*21.3.3 §34 ods. 1 písm. h) v nadväznosti na § 36 zákona – environmentálne manažérstvo*

Uchádzač musí preukázať, že uplatňuje environmentálne opatrenia, resp. má zavedený systém riadenia zohľadňujúci ochranu životného prostredia, čo použije pri plnení zmluvy (v oblasti stavebníctva). Ako dôkaz zhody s dodržiavaním ochrany životného prostredia preukáže uchádzač platným dokladom: ***Certifikát EMAS, resp. registrácia v schéme EMAS, prípadne validované environmentálne vyhlásenie alebo iný rovnocenný dôkaz***. Uchádzač musí uviesť opatrenia environmentálneho manažérstva, ktoré použije pri plnení zmluvy, ktorá bude výsledkom verejného obstarávania, pričom tieto opatrenia musia zabezpečovať úroveň ochrany životného prostredia zodpovedajúcu úrovni, ktorú zabezpečuje schéma Európskej únie pre environmentálne manažérstvo a audit (Nariadenie Európskeho parlamentu a Rady (ES) č. 1221/2009 z 25. novembra 2009 o dobrovoľnej účasti organizácií v schéme Spoločenstva pre environmentálne manažérstvo a audit (EMAS), ktorým sa zrušuje nariadenie (ES) č. 761/2001 a rozhodnutia Komisie 2001/681/ES a 2006/193/ES (Ú.v.EÚL342,22.12.2009) v platnom znení), resp. registrácia v tejto schéme, na ktorú schému týmto verejný obstarávateľ v súlade s ustanovením § 36 zákona odkazuje. Splnenie tejto podmienky účasti možno preukázať registráciou v schéme EMAS, prípadne validovaným environmentálnym vyhlásením alebo inými rovnocennými dôkazmi, dôkazmi preukazujúcimi rovnocennosť opatrení navrhovaných uchádzačom opatreniam požadovaným verejným obstarávateľom s tým, že pokiaľ ide o preukázanie rovnocennosti opatrení navrhovaných uchádzačom opatreniam požadovaným verejným obstarávateľom, dôkazné bremeno je na uchádzačovi. Upozornenie: Túto podmienku účasti nebude spĺňať uchádzač, ktorý disponuje iba (výhradne) certifikátom podľa normy ISO 14001 a súčasne nepreukáže splnenie ostatných podmienok podľa predmetného nariadenia.

***21.4 Spoločné ustanovenia pre podmienky účasti podľa § 33 a § 34 zákona***

* Podľa § 33 ods. 2 zákona uchádzač môže na preukázanie finančného a ekonomického postavenia využiť finančné zdroje inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať zdroje osoby, ktorej postavenie využíva na preukázanie finančného a ekonomického postavenia. Skutočnosť podľa druhej vety preukazuje uchádzač písomnou zmluvou uzavretou s osobou, ktorej zdrojmi mieni preukázať svoje finančné a ekonomické postavenie. Z písomnej zmluvy musí vyplývať záväzok osoby, že poskytne plnenie počas celého trvania zmluvného vzťahu. Osoba, ktorej zdroje majú byť použité na preukázanie finančného a ekonomického postavenia, musí preukázať splnenie podmienok účasti týkajúce sa osobného postavenia okrem § 32 ods. 1 písm. e) a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 zákona. Verejný obstarávateľ môže u osoby, ktorej zdroje majú byť použité na preukázanie finančného a ekonomického postavenia, hodnotiť existenciu dôvodov na vylúčenie podľa § 40 ods. 8 zákona.
* § 34 ods. 3 zákona uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení zmluvy alebo koncesnej zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až g) a ods. 7; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa odseku 1 písm. g), uchádzač môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú. Verejný obstarávateľ môže u osoby, ktorej kapacity majú byť použité na preukázanie technickej spôsobilosti alebo odbornej spôsobilosti, hodnotiť existenciu dôvodov na vylúčenie podľa § 40 ods. 8 zákona.
* Skupina dodávateľov preukazuje splnenie podmienok účasti vo verejnom obstarávaní týkajúce sa splnenia podmienok účasti finančného a ekonomického postavenia a technickej spôsobilosti a odbornej spôsobilosti spoločne.
* Doklady, ktorými uchádzač preukazuje splnenie podmienok účasti, ktoré sú vyjadrené v inej mene ako Euro, uchádzač predloží v pôvodnej mene a v prepočte na menu Euro. Na prepočet ostatnej meny sa prepočítajú ceny na EUR podľa priemerného ročného kurzu ECB (Európskej centrálnej banky) za príslušný kalendárny rok. Za rok 2024 kurzom ECB ku dňu vyhlásenia oznámenia v Úradnom vestníku EÚ. Uchádzač je povinný v ponuke podrobne zdokumentovať prepočítavací postup pri každom doklade, v ktorom sa prepočet meny vykonal.

***21.5 Všeobecne k preukazovaniu splnenia podmienok účasti***

* **Splnenie podmienok účasti** (všetkých podmienok účasti) **môže uchádzač preukázať vyplneným jednotným európskym dokumentom (ďalej aj "JED")** podľa § 39 ods. 1 zákona, pričom z uchádzačom predloženého predmetného dokumentu musí byť jednoznačne zrejmé, že rozsahom a obsahom spĺňa podmienky účasti požadované verejným obstarávateľom, ku dňu predkladania ponúk a je schopný túto skutočnosť preukázať.
* V prípade uplatnenia formulára JED uchádzač, ktorý na preukázanie podmienok účasti využíva kapacity iných osôb (podľa § 34 ods. 3 zákona) musí zabezpečiť a predložiť JED za seba, ako aj za každý zo subjektov, ktorého kapacity využíva. Ak ponuku predkladá skupina dodávateľov a chce preukazovať splnenie podmienok účasti formulárom JED, formulár JED predloží každý člen skupiny.
* JED je pre uchádzačov dostupný na webovej adrese Úradu pre verejné obstarávanie https://www.uvo.gov.sk/jednotny-europsky-dokument-pre-verejne-obstaravanie, kde sa nachádza aj manuál k jeho vyplneniu.
* Verejný obstarávateľ pripúšťa vyplnenie Globálneho údaju pre podmienky účasti v časti IV: Podmienky účasti JED-u. Ak uchádzač vyplní oddiel α časti IV JED-u, nemusí vyplniť iné oddiely časti IV. JED-u. Ak sú požadované doklady pre verejného obstarávateľa priamo a bezodplatne prístupné v elektronických databázach, uchádzač v JED-e uvedie aj informácie potrebné na prístup do týchto elektronických databáz, najmä internetovú adresu elektronickej databázy, akékoľvek identifikačné údaje a súhlasy potrebné na prístup do tejto databáz.

Časť IV.OTVÁRANIE A VYHODNOTENIE PONÚK

##### 22. OTVÁRANIE A VYHODNOTENIE PONÚK

22.1 Otváranie ponúk sa uskutoční v čase uvedenom **v  Oznámení o vyhlásení verejného obstarávania**.

22.2 Otváranie ponúk sa uskutoční elektronicky. Miestom sprístupnenia ponúk je webová adresa <https://josephine.proebiz.com/> a totožná záložka ako pri predkladaní ponúk. Otváranie ponúk bude sprístupnené podľa [§ 52 ods. 2](https://www.slov-lex.sk/pravne-predpisy/SK/ZZ/2015/343/20220401.html#:~:text=Verejn%C3%BD%20obstar%C3%A1vate%C4%BE%20a%20obstar%C3%A1vate%C4%BE%20s%C3%BA%20povinn%C3%AD%20umo%C5%BEni%C5%A5,a%20to%20v%20rozsahu%20pod%C4%BEa%20predch%C3%A1dzaj%C3%BAcej%20vety.) zákona pre všetkých uchádzačov, ktorí predložili ponuku v lehote na predkladanie ponúk. Umožnením účasti na otváraní ponúk sa rozumie ich sprístupnenie prostredníctvom funkcionality informačného systému Josephine všetkým uchádzačom, ktorí predložili ponuku určeným spôsobom, tzn. že v okamihu otvorenia ponúk systém Josephine vygeneruje a odošle zápisnicu z otvárania ponúk všetkým uchádzačom, ktorí predložili ponuku v lehote na predkladanie ponúk. Odoslaná zápisnica bude obsahovať počet predložených ponúk a návrhy na plnenie kritérií, ktoré sa dajú vyjadriť číslom. Ostatné údaje uvedené v ponuke vrátane obchodného mena alebo názvu, sídla, miesta podnikania alebo adresy pobytu všetkých uchádzačov sa nezverejňujú. Verejný obstarávateľ zašle aktualizovanú zápisnicu z otvárania ponúk po vyhodnotení kritéria č.2.

22.3 Vyhodnotenie ponúk je neverejné. Ponuky uchádzačov sa budú vyhodnocovať podľa kritérií na vyhodnotenie ponúk určených v Oznámení o vyhlásení verejného obstarávania a v týchto súťažných podkladoch.

22.4 V prípade, ak z ponuky uchádzača vyplýva viac rôznych návrhov na plnenie toho istého kritéria na vyhodnotenie ponúk, verejný obstarávateľ bude pri vyhodnocovaní ponuky obsahujúcej viac návrhov na plnenie toho istého kritéria na vyhodnotenie ponúk postupovať v zmysle Výkladového stanoviska č. 1/2021 Úradu pre verejné obstarávanie, ktorým sa mení Výkladové stanovisko č. 5/2016 Úradu pre verejné obstarávanie.

##### 23. PRIJATIE PONUKY A UZAVRETIE ZMLUVY

23.1 Úspešná ponuka je tá, ktorá sa umiestni na prvom mieste (podľa kritérií na vyhodnotenie ponúk) a spĺňa všetky podmienky účasti a požiadavky verejného obstarávateľa, ktoré sú presne vymedzené týmito súťažnými podkladmi a Oznámením o vyhlásení verejného obstarávania.

23.2 Verejný obstarávateľ je povinný po vyhodnotení ponúk bezodkladne písomne oznámiť všetkým dotknutým uchádzačom, ktorých ponuky sa vyhodnocovali, výsledok vyhodnotenia ponúk vrátane poradia uchádzačov a súčasne uverejniť informáciu o výsledku vyhodnotenia ponúk a poradie uchádzačov vo svojom profile vedenom Úradom pre verejné obstarávanie. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom.

23.3 Zmluva s úspešným uchádzačom, ktorého ponuka bude prijatá, bude uzavretá v lehote viazanosti ponúk, a to najskôr jedenásty deň odo dňa odoslania informácie o výsledku vyhodnotenia ponúk, ak neboli uplatnené revízne postupy. Zmluva nadobudne účinnosť deň nasledujúci po dni jej zverejnenia v Centrálnom registri zmlúv vedenom Úradom vlády SR.

23.4 Úspešný uchádzač alebo uchádzači sú povinní poskytnúť verejnému obstarávateľovi riadnu súčinnosť potrebnú na uzavretie zmluvy (v opačnom prípade to bude verejný obstarávateľ požadovať za neposkytnutie riadnej súčinnosti):

23.4.1. Úspešný uchádzač alebo uchádzači sú povinní najneskôr v lehote stanovenej vo výzve na poskytnutie súčinnosti pred uzatvorením zmluvy predložiť verejnému obstarávateľovi podpísanú zmluvu o dielo (**Príloha č. 3 týchto súťažných podkladov**) doplnenú v súlade s ponukou, vrátane všetkých ich príloh. Pri predkladaní zmlúv v listinnej podobe je uchádzač povinný predložiť 5 jej rovnopisov. Návrh zmluvy, ktorý je súčasťou súťažných podkladov, je záväzný a nie je možné ho nijako meniť. To neplatí pre úpravy chýb v písaní, ktoré nijako nemenia význam konkrétnych ustanovení.

23.4.2 Úspešný uchádzač alebo uchádzači, ktorí majú povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „register partnerov verejného sektora“) alebo ich subdodávatelia, ktorí majú povinnosť zapisovať sa do registra partnerov verejného sektora, sú povinní na účely poskytnutia riadnej súčinnosti potrebnej na uzavretie zmlúv byť zapísaní v registri partnerov verejného sektora a musia mať v registri partnerov verejného sektora zapísaných konečných užívateľov výhod. Partner verejného sektora musí byť zapísaný v registri aspoň po dobu trvania zmluvy.

23.4.3 Verejný obstarávateľ nevyžaduje v ponuke uviesť zoznam subdodávateľov, ktorí sú uchádzačovi známi v čase predkladania ponuky. V rámci súčinnosti na uzatvorenie zmluvy, ktorá je výsledkom tohto verejného obstarávania, predloží úspešný uchádzač verejnému obstarávateľovi na odsúhlasenie zoznam všetkých subdodávateľov, ktorí sa budú podieľať na plnení zmluvy a požadované údaje o nich. Po jeho odsúhlasení bude zoznam známych subdodávateľov tvoriť prílohu zmluvy o dielo a je potrebné v ňom uviesť požadované údaje o subdodávateľoch. Verejný obstarávateľ nevyžaduje tieto údaje o dodávateľoch tovarov, ktoré úspešný uchádzač použije na plnenie zmlúv.

23.4.4 Úspešný uchádzač je povinný doložiť podpísanú a vyplnenú Prílohu č. 6 týchto súťažných podkladov.

23.4.5 Verejný obstarávateľ požaduje od úspešného uchádzača v rámci súčinnosti pred uzatvorením zmluvy aj predloženie platného poistenia zodpovednosti za škodu spôsobenú na živote, zdraví a majetku verejného obstarávateľa a tretích osôb (vrátane dokladu o úhrade poistného), s minimálnym limitom poistného plnenia vo výške predpokladanej hodnoty zákazky počas celej doby platnosti zmluvy. Úspešný uchádzač nesie voči verejnému obstarávateľovi zodpovednosť aj za škody spôsobené činnosťou svojich subdodávateľov, ako by ich spôsobil sám.

23.4.6 Verejný obstarávateľ požaduje od úspešného uchádzača v rámci súčinnosti pred uzatvorením zmluvy aj predloženie časového, vecného a finančného harmonogramu prác stanovený v mesiacoch, ktorý bude zároveň aj prílohou zmluvy o dielo.

23.5 Verejný obstarávateľ uplatňuje v tomto verejnom obstarávaní sociálne hľadisko podľa § 10 ods. 7 až 8 zákona, a to formou povinnosti pre úspešného uchádzača vytvoriť a udržať min. 1 pracovné miesto počas doby trvania zákazky, ktoré bude obsadené znevýhodneným uchádzačom o zamestnanie podľa § 8 ods. 1 zákona č. 5/2004 Z. z. službách zamestnanosti a o zmene a doplnení niektorých zákonov v znení neskorších predpisov. Podmienky splnenia tejto povinnosti sú uvedené v čl. V zmluvy o dielo – Príloha č. 3 týchto súťažných podkladov.

23.6 Verejný obstarávateľ poskytne úspešnému uchádzačovi zdroj elektriny a vody, resp. konkrétne odberné miesto sietí (voda + elektrina), ktoré si úspešný uchádzač zabezpečí podružným meradlom zabezpečeným plombou. V zápise pri odovzdaní a prevzatí staveniska budú dohodnuté podmienky odberu médií samostatným protokolom. Úhradu za ich spotrebu si zmluvné strany vysporiadajú preúčtovaním podľa reálnej spotreby v súlade s protokolom pre odber elektrickej energie a vody, vo vopred dohodnutej frekvencii, najneskôr v deň prevzatia staveniska. Konkrétne podmienky sú uvedené v Prílohe č. 3 týchto súťažných podkladov.

ČASŤ V. KRITÉRIA NA VYHODNOTENIE PONÚK A PRAVIDLÁ ICH UPLATNENIA

24. Kritéria na vyhodnotenie ponúk

Verejný obstarávateľ zvolil pre vyhodnotenie ponúk v súlade s § 44 ods. 3 písm. a) zákona kritérium, ktorým je najlepší pomer ceny a kvality.

**24.1.1. Určenie kritérií a pravidlá ich výpočtu:**

*Stanovené kritéria a ich relatívna váha:*

*Kritérium č.1 (K1): Celková cena v EUR bez DPH za celý predmet zákazky - 70 bodov (váha 70%)*

*Navrhovaná cena uvedená v Návrhu na plnenie kritérií na vyhodnotenie ponúk musí zahŕňať všetky náklady, ktoré súvisia, resp. vzniknú v súvislosti s plnením predmetu zákazky.*

*Spôsob výpočtu:*

*Počet bodov ponuky za toto kritérium sa vypočíta ako pomer medzi najnižšou predloženou ponukou vo vzťahu k tomuto kritériu a vyhodnocovanou ponukou vynásobený váhou kritéria.*

*Počet bodov uchádzača za jeho ponukovú cenu sa určí na základe nasledovného vzorca:*

 najnižšia ponuka v EUR bez DPH

**K1** = 70 \* -----------------------------------------------------------------------------

 vyhodnocovaná ponuka v EUR bez DPH

K1 – počet bodov, ktoré uchádzač získa za dané kritérium

Uchádzač vyplní kritérium K1 v prílohe č. Prílohe č. 4 týchto súťažných podkladov. Údaje týkajúce sa kritéria K1 musia byť zhodné s údajmi uvedenými vo  výkaze výmer – Príloha č. 2.

*Kritérium č. 2 (K2): Skúsenosti stavbyvedúceho – 30 bodov (váha 30%)*

Kritérium K2 sa skladá z dvoch podkritérií, pričom za ***prvé podkritérium môže uchádzač získať 10 bodov a za druhé podkritérium 20 bodov.***

Verejný obstarávateľ upozorňuje, že skúsenosti v danom kritériu je možné preukázať len prostredníctvom totožnej osoby, ako je osoba, prostredníctvom ktorej je preukazované splnenie podmienky účasti podľa
§ 34 ods. 1 písm. g) zákona (osoba, ktorá sa bude podieľať na plnení diela).

1. podkritérium - počet praktických skúseností v pozícii stavbyvedúceho pri stavebných prácach pre pozemnú stavbu typu národnej kultúrnej pamiatky, zapísanej v Registri nehnuteľných národných kultúrnych pamiatok, vedenom Pamiatkovým úradom Slovenskej republiky, zriadeným podľa zákona č. 49/2002 Z. z. o ochrane pamiatkového fondu alebo v inom ekvivalentnom zozname nehnuteľných národných kultúrnych pamiatok v inej krajine, podľa jej príslušného práva.

Spôsob prideľovania bodov:

2 praktické skúsenosti 2 body

3 praktické skúsenosti 4 body

4 praktické skúsenosti 6 bodov

5 praktických skúseností 8 bodov

6 a viac praktických skúsenosti 10 bodov

Ak uchádzač predloží 1 alebo 0 praktických skúsenosti, pridelených mu bude 0 bodov za dané podkritérium.

2. podkritérium - súhrnná finančná hodnota praktických skúseností osoby (hodnota referenčných zákaziek) v pozícii stavbyvedúceho pri stavebných prácach pre pozemnú stavbu typu národnej kultúrnej pamiatky, zapísanej v Registri nehnuteľných národných kultúrnych pamiatok, vedenom Pamiatkovým úradom Slovenskej republiky, zriadeným podľa zákona č. 49/2002 Z. z. o ochrane pamiatkového fondu alebo v inom ekvivalentnom zozname nehnuteľných národných kultúrnych pamiatok v inej krajine, podľa jej príslušného práva vyjadrená v EUR bez DPH.

Spôsob prideľovania bodov:

Do 800 000 EUR bez DPH 2 body

Od 800 000 EUR bez DPH do 1 600 000 EUR bez DPH 4 body

Od 1 600 000 EUR bez DPH do 2 400 000 EUR bez DPH 6 bodov

Od 2 400 000 EUR bez DPH do 3 200 000 EUR bez DPH 8 bodov

Od 3 200 000 EUR bez DPH do 4 000 000 EUR bez DPH 10 bodov

Od 4 000 000 EUR bez DPH do 4 800 000 EUR bez DPH 12 bodov

Od 4 800 000 EUR bez DPH do 5 600 000 EUR bez DPH 14 bodov

Od 5 600 000 EUR bez DPH do 6 400 000 EUR bez DPH 16 bodov

Od 6 400 000 EUR bez DPH do 7 200 000 EUR bez DPH 18 bodov

Od 72000 000 EUR bez DPH 20 bodov

Verejný obstarávateľ vyhodnotí kritérium K2 podľa údajov uvedených v praktických skúsenostiach zodpovednej osoby stavbyvedúceho, predložených v Prílohe č. 4 týchto súťažných podkladov. Verejný obstarávateľ si vyhradzuje právo overiť skutočnosť informácií uvedených uchádzačom v Prílohe č. 4, teda uchádzačom deklarovaný počet bodov nemusí byť konečný a môže sa v priebehu hodnotenia ponúk zmeniť.

*Skúsenosti, ktoré uchádzač preukázal ako podmienku účasti podľa § 34 ods. 1 písm. g)* ***nemôže*** *zároveň použiť aj pri predkladaní skúsenosti stavbyvedúceho pri návrhu na plnenie kritéria, čiže musí ísť o rôzne skúsenosti.*

**24.1.2 Pravidlá uplatnenia kritérií:**

Ponuky budú hodnotené podľa súčtu bodov za všetky kritériá, na základe ktorého bude zostavené zostupné poradie všetkých hodnotených ponúk. ***Ponuka s najvyšším počtom získaných bodov bude zaradená na prvé miesto poradia***, ďalšie ponuky budú zoradené v zostupnom poradí, pričom ponuka s najnižším počtom bodov bude zaradená na posledné miesto. Ponuku uchádzača, ktorú členovia komisie s právom vyhodnocovať ponuky označia za prvú (úspešná ponuka) a bude zároveň spĺňať všetky požiadavky verejného obstarávateľa na predmet zákazky a zároveň splní stanovené podmienky účasti, odporučí komisia verejnému obstarávateľovi prijať.

V prípade rovnosti počtu bodov za všetky kritériá u viacerých uchádzačov rozhoduje o poradí najnižšia cena za dielo celkom v EUR bez DPH.

B– Zoznam príloh

Príloha č. 1 – Projektová dokumentácia

Príloha č. 2 – Výkaz výmer

Príloha č. 3 – Zmluva o dielo spolu s prílohami

Príloha č. 4 – Návrh na plnenie kritérií na vyhodnotenie ponúk

Príloha č. 5 – ČV skupiny dodávateľov

Príloha č. 6 – Čestné vyhlásenie uchádzača – len pre úspešného uchádzača

Príloha č. 7 – Stanovisko Krajského pamiatkového úradu